CELEX: 22018D1163
Language: ro
Date: 2016-12-02 00:00:00
Title: Decizia nr. 225/2016 a Comitetului mixt al SEE din 2 decembrie 2016 de modificare a anexei I (Chestiuni veterinare și fitosanitare) la Acordul privind SEE [2018/1163]

23.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 215/15
               
            
         DECIZIA NR. 225/2016 A COMITETULUI MIXT AL SEE
         din 2 decembrie 2016
         de modificare a anexei I (Chestiuni veterinare și fitosanitare) la Acordul privind SEE [2018/1163]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Directiva de punere în aplicare (UE) 2016/317 a Comisiei din 3 martie 2016 de modificare a Directivelor 66/401/CEE, 66/402/CEE, 2002/54/CE, 2002/55/CE, 2002/56/CE și 2002/57/CE privind eticheta oficială de pe ambalajele de semințe (1) trebuie încorporată în Acordul privind SEE.
                  
               
                     (2)
                  
                  
                     Decizia de punere în aplicare (UE) 2016/320 a Comisiei din 3 martie 2016 de modificare a Deciziei 2004/842/CE privind modalitățile de aplicare conform cărora statele membre pot autoriza comercializarea semințelor aparținând unor soiuri pentru care s-a depus o cerere de înscriere în catalogul național al soiurilor de plante agricole și de specii de legume (2) trebuie încorporată în Acordul privind SEE.
                  
               
                     (3)
                  
                  
                     Prezenta decizie se referă la legislația privind chestiunile fitosanitare. Legislația privind chestiunile fitosanitare nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde și la Principatul Liechtenstein, astfel cum se specifică în adaptările sectoriale ale anexei I la Acordul privind SEE. Așadar, prezenta decizie nu se aplică Principatului Liechtenstein.
                  
               
                     (4)
                  
                  
                     Prin urmare, anexa I la Acordul privind SEE ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa I la Acordul privind SEE, capitolul III se modifică după cum urmează:
            
                        1.
                     
                     
                        Se adaugă următoarea liniuță la punctele 2 (Directiva 66/401/CEE a Consiliului), 3 (Directiva 66/402/CEE a Consiliului), 11 (Directiva 2002/54/CE a Consiliului), 12 (Directiva 2002/55/CE a Consiliului) și 13 (Directiva 2002/57/CE a Consiliului):
                        
                                    „—
                                 
                                 
                                    
                                       32016 L 0317: Directiva de punere în aplicare (UE) 2016/317 a Comisiei din 3 martie 2016 (JO L 60, 5.3.2016, p. 72).”
                                 
                              
                  
                        2.
                     
                     
                        La punctul 36 (Decizia 2004/842/CE a Comisiei) se adaugă următoarele:
                        „, astfel cum a fost modificată prin:
                        
                                    —
                                 
                                 
                                    
                                       32016 D 0320: Decizia de punere în aplicare (UE) 2016/320 a Comisiei din 3 martie 2016 (JO L 60, 5.3.2016, p. 88).”
                                 
                              
                  
         
            Articolul 2
            Textele Directivei de punere în aplicare (UE) 2016/317 și ale Deciziei de punere în aplicare (UE) 2016/320 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 3 decembrie 2016, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 2 decembrie 2016.
            
               
                  Pentru Comitetul mixt al SEE
               
               
                  Președintele
               
               Bergdís ELLERTSDÓTTIR
            
         
         
            (1)  JO L 60, 5.3.2016, p. 72.
         
            (2)  JO L 60, 5.3.2016, p. 88.
         
            (*1)  Nu au fost semnalate obligații constituționale.